Document ID: /roh_data/filtered/Bilingualer_Corpus_interleaved-it-rm.jsonl.gz/1839

This is a text translated from Italian to Rumantsch Grischun.
Tradizioni viventi nella Svizzera orientale

Anche nella Svizzera orientale d'ora in poi verranno rilevate tradizioni viventi. Gli incaricati per la cultura dei Cantoni della Svizzera orientale hanno affidato alla demologa Birgit Langenegger la direzione del progetto.

Con una conferenza stampa nazionale, il 2 settembre l'Ufficio federale della cultura ha lanciato il progetto "Tradizioni viventi". Con la ratifica della convenzione UNESCO per la salvaguardia del patrimonio culturale immateriale, la Svizzera si è impegnata ad assumere i provvedimenti adeguati per garantirne la sicurezza, la promozione e la ricerca. L'elemento centrale consiste nella realizzazione di un elenco nazionale del patrimonio culturale immateriale. Con il progetto "Tradizioni viventi" la Confederazione realizza un inventario di questo tipo a livello svizzero, in collaborazione con i Cantoni.

Il patrimonio culturale immateriale comprende pratiche, rappresentazioni, espressioni, conoscenze e cognizioni riconosciute dalle comunità e dai gruppi come parte del loro patrimonio culturale. Il patrimonio culturale immateriale viene trasmesso da una generazione all'altra e costantemente rimodellato. Esso infonde ai gruppi un sentimento di identità e continuità.

Affinché l'inserimento di una tradizione vivente nell'elenco nazionale possa venire proposto devono essere soddisfatti diversi criteri. Presupposto per la considerazione è tra l'altro l'esistenza da circa due generazioni o l'ampia diffusione nella società.

Procedura comune nella Svizzera orientale

I Cantoni sono responsabili della realizzazione e del contenuto degli elenchi d'inventario. In una prima fase, ogni Cantone rileva le tradizioni viventi sul proprio territorio. Le proposte vengono in seguito trasmesse ai responsabili dell'elenco nazionale. I Cantoni della Svizzera orientale svolgono questo compito in comune. La soluzione intercantonale permette di confrontare e collocare tradizioni simili.

I Cantoni della Svizzera orientale affidano alla lic. phil. Birgit Langenegger il progetto "Tradizioni viventi nella Svizzera orientale". Langenegger ha studiato demologia, è cresciuta a Rebstein e oggi vive a San Gallo. Dal 2006 lavora quale curatrice presso il Museo di Appenzello.

Entro l'inizio del prossimo anno Birgit Langenegger elaborerà un elenco con circa 80 schede provenienti da tutti gli otto Cantoni, con il sostengo della demologa Silvia Conzett che si occuperà del Cantone dei Grigioni e del suo trilinguismo. L'obiettivo consiste nel localizzare una serie possibilmente ampia di tradizioni nella Svizzera orientale. Al riguardo non si cercano esclusivamente le tradizioni "tipiche", bensì anche l'inusuale e lo sconosciuto possono rappresentare una tradizione vivente e adempiere i criteri per l'inserimento nell'elenco.

L'elenco della Svizzera orientale serve fondamentalmente da proposta per un gruppo direttivo composto da specialisti di tutta la Svizzera che nella primavera del 2011 valuterà l'elenco e lo svilupperà ulteriormente. Si può partire dal presupposto che alla fine 20 - 30 tradizioni della Svizzera orientale troveranno spazio nell'elenco nazionale.

Contatto

- Birgit Langenegger, responsabile del progetto Tradizioni viventi nella Svizzera orientale, T: 071 788 96 33 (ma-gio) / 071 222 78 75 (giorni rimanenti), E-mail:

birgit.langenegger@bluewin.ch

- Roland Inauen, capo dell'Ufficio della cultura del Cantone di Appenzello Interno, coordinatore del progetto Tradizioni viventi nella Svizzera orientale e membro del gruppo direttivo nazionale, T: 071 788 93 32, E-mail:

roland.inauen@ed.ai.ch

Organo: Ufficio della cultura

Fonte: it Ufficio della cultura

19.10.2010
Tradiziuns viventas en la Svizra orientala

Er en la Svizra orientala vegnan rimnadas a partir d'immediat tradiziuns viventas. La scienzada da cultura populara Birgit Langenegger è vegnida incumbensada dals chantuns da la Svizra orientala cun la direcziun dal project.

A chaschun d'ina conferenza naziunala da medias ha l'uffizi federal da cultura lantschà ils 2 da settember 2010 il project "Tradiziuns viventas". Tras la ratificaziun da la convenziun da l'UNESCO per il mantegniment dal patrimoni cultural immaterial è la Svizra s'obligada da prender mesiras adequatas per segirar, per promover e per perscrutar quest patrimoni. L'element central è l'elavuraziun d'ina glista naziunala dal patrimoni cultural immaterial. Sut il titel "Tradiziuns viventas" elavura la confederaziun – ensemen cun ils chantuns – in tal inventari svizzer.

Il patrimoni cultural immaterial cumpiglia praticas, preschentaziuns, furmas d'expressiun ed abilitads che vegnan consideradas da communitads e da gruppas sco parts integralas da lur patrimoni cultural. Quellas vegnan surdadas d'ina generaziun a l'autra e vegnan adina puspè concepidas da nov. A las communitads dattan ellas in sentiment d'identitad e da cuntinuitad.

Differents criteris ston esser ademplids per pudair proponer l'inscripziun d'ina tradiziun viventa en la glista naziunala. Per vegnir resguardada sto la tradiziun per exempel gia exister dapi circa duas generaziuns u esser francada en vasts circuls da la societad.

Proceder communabel en la Svizra orientala

Per la realisaziun e per il cuntegn da las glistas d'inventari èn responsabels ils chantuns. En in emprim pass rimna mintga chantun las tradiziuns viventas da ses territori. En in segund pass vegnan las propostas tramessas vinavant per mauns da la glista naziunala. Ils chantuns da la Svizra orientala schlian communablamain questa incumbensa. La soluziun interchantunala porscha la pussaivladad da cumparegliar ina cun l'autra tradiziuns sumegliantas e da las posiziunar communablamain.

Ils chantuns da la Svizra orientala han incumbensà lic. fil. Birgit Langenegger cun la direcziun dal project "Tradiziuns viventas en la Svizra orientala". Langenegger ha ina scolaziun da scienzada da cultura populara. Ella è creschida si a Rebstein ed abita oz a Son Gagl. Dapi l'onn 2006 è ella curatura al museum d'Appenzell.

Cun il sustegn da la scienzada da cultura populara Silvia Conzett, che represchenta il chantun triling Grischun, vegn Langenegger ad elavurar fin il cumenzament da l'onn proxim ina glista cun var 80 registraziuns da tut ils otg chantuns. La finamira è quella da localisar ina diversitad uschè gronda sco pussaivel da tradiziuns viventas en la Svizra orientala. Betg mo tradiziuns "tipicas" èn dumandadas. Er chaussas nunusitadas e zuppadas pon esser tradiziuns viventas ed ademplir ils criteris per vegnir recepidas en la glista.

La glista da la Svizra orientala serva la finala sco proposta per ina gruppa directiva che sa cumpona da persunas dal fatg da tut la Svizra. Questa gruppa vegn a giuditgar ed a sviluppar vinavant la glista la primavaira 2011. Ins po partir dal fatg che 20 fin 30 tradiziuns viventas da la Svizra orientala vegnian la finala inscrittas en la glista naziunala.

Contact

- Birgit Langenegger, manadra dal project "Tradiziuns viventas en la Svizra orientala", telefon: 071 788 96 33 (ma-gie) / 071 222 78 75 (ulteriurs dis), e-mail:

birgit.langenegger@bluewin.ch

- Roland Inauen, manader da l'uffizi da cultura da l'Appenzell dadens, coordinatur dal project "Tradiziuns viventas en la Svizra orientala" e commember da la gruppa directiva naziunala, telefon: 071 788 93 32, e-mail:

roland.inauen@ed.ai.ch

Gremi: uffizi da cultura

Funtauna: rg uffizi da cultura

19.10.2010